Cyberingeniørskolen

Cyberingeniørskolen (fork. CISK) er en militær skole som ligger på Lillehammer og holder til i Jørstadmoen leir. Skolen utdanner ingeniører på bachelornivå innen telematikk med spesialisering rettet mot Forsvarets informasjonssystemer. 

Elever ved skolen sendes også til Befalsskolen og gjennomfører grunnleggende befalsutdanning (GBU) og går dermed ut av skolen med graden sersjant/kvartermester (OR5). Skolen er underlagt Forsvarets høgskole.

 Historikk 

Cyberingeniørskolen har vært i kontinuerlig utvikling siden oppstarten i 1946, og har i den forbindelse hatt mange navn:

 Sambandets yrkesskole (SBYS) 1946-1953
 Hærens yrkesskole for sambandsteknisk befal (HYSSB) 1953-1973
 Hærens tekniske fagskole/elektronikk (HTFS/E) 1973-1998
 Hærens ingeniørhøgskole/Jørstadmoen (HIS/J) 1998-2006
 Forsvarets ingeniørhøgskole (FIH) 2006-2018
 Cyberingeniørskolen (CISK) 2018- https://www.facebook.com/cyberingeniorskolen/videos/10156365017109761/?__xts__%5B0%5D=68.ARCRuZnzTPwzrNJjCYphjrTIuqTbsWED1EowWPlw0V6_nR-JVCk5a2uKy9TEqw00fnwnnDZyth7c4_FqkKeFpDLi4sdWhnP-thoSHZG1kIBccg6B6VY2TDE5Ahi1Qi-mQdD3bZ2Fk80CjSPfVkKIyoXMFqLHLzlDWTVZ_1GdpP4G5dl7C6vBRVTcnpfba7LbWGcMIcKtoLMkHp5takNYxoHJciQylX3YC6orhbz7KK8xa2cKLmNl5tXM0CN-MbZa4laLvn_I9152w9m1UKTj5de9-YlDWuqhMMReEjQuUqjnucapATL6aVWSxDzGTJWyc6abmW9CS_T2SqZlHRdpBmEl0HEx5g&__tn__=-R

Skolen er organisert som en underavdeling til Forsvarets høgskole og utdanner sersjanter og offiserer med ingeniørkompetanse til alle grener i Forsvaret: cyber, hær, sjø, luft og fellesavdelinger. Når det blir tatt opp et nytt kull, en vinghttps://www.facebook.com/cyberingeniorskolen/posts/10156473766999761?__xts__%5B0%5D=68.ARAFKRn4tEVrVB2s-L7kwH39pZ1D5nW_Ua3MzaJdr0MbgW8iS3QUlMtzpwyTK1oE4AWKSzJFwXvum4WiP9BpQnItRhPmck6_dJsBoq0ufY_80rlkH51oZVD3h2IDJPEvdiMfG5X1CT9YcNmSB0SlAzRmtkeNNBviTzcPAeWpgg-0K4mTy1ZJqISMIoTeWIFfo4zOAOStAsRPF90LXtD0teQdF8nI5XRzrCn-9OWIxvgsqSuF4ytXQVPM7UyBca11EBWelYgqGlXxRgo38c4h6N1JCuLCSIt83rplu9OQfuVfKzTtifGbhHehha5S7uXGo1XcTKK84F8mbNOo_9Yo&__tn__=-R, til skolen, blir denne vingen plassert under en av grenene. I praksis vil dette si at studentene må gå i grenens uniform, men det har ingen innvirkning på opplæring eller hvor de havner etter utdanning.

 Utdanning og plikttjeneste 
Utdannelsen består av 3 års skolegang med 3 påfølgende pliktår hvor man jobber i Forsvarethttps://www.facebook.com/events/393944421183944/permalink/397744574137262/?ref=1&action_history=null. Plikttjenesten avtjenes ut fra Forsvarets behov. Behovet utarbeides med bakgrunn i innmeldte stillinger fra ulike avdelinger i Forsvaret, og prosessen styres av skolestaben. Normalt reduseres antall stillinger til hvor mange studenter det er i avgangskullet. Det er stor variasjon i hvilke grener og avdelinger som melder inn behov, men historisk sett går flertallet til Hæren, Sjøforsvaret og Cyberforsvaret. Avgangskullet bestemmer selv hvordan stillingene skal fordeles, selv om enkelte avdelinger gjennomfører intervju med bakgrunn i spesielle behov (faglig interesse og/eller fysisk kapasitet). Hvis flere studenter ønsker samme tjenestested benyttes ofte rangering. Det betyr at den med best resultat får stillingen. Man kan i så måte påvirke valg av tjenestested ut fra prestasjoner gjennom studieperioden. 

 Opptak 
For å bli tatt opp på Cyberingeniørskolen må søkerne gjennom Forsvarets opptak og seleksjon (FOS) på Sessvollmoen leir. Opptakskravene, i tillegg til ordinære befalsskolekrav, er generell studiekompetanse med fordypning i matematikk (R2) og fysikk (FY1) eller tilsvarende status (f.eks. forkurs ingeniør).

 Fagløp 
Utdanningen gjennomføres innen to fagløp: tekniske og militære fag. Hovedtyngden ligger på de tekniske fagene. Skolen samarbeider med NTNU på de fleste områder innen tekniske fag.

 Øvelser 
Det gjennomføres flere øvelser som skal sørge for at studentene etter endt utdanning er bedre rustet for fysiske og mentale påkjenningerhttps://www.facebook.com/cyberingeniorskolen/posts/10156599161249761?__xts__%5B0%5D=68.ARB9bQFaSgWJIfH2pWVxLfYPXQPRZCRvNH6Ll-m7zYoNJAgPMwbWIVx2ixLv7WFRj7TmmmmukoN6cwhSnvqR_VIFB1SV4Yp-WXmiG-XWl3RtDjMQtoEc4BUnYX_3G8S3vJbvOfC5uHnEZshBPaxSbP6114pfK5tq1bP3qmuQdqQsYbOluhpowFG7mCPIuvVwTIXHJsDOv-3MPM-vsXCMadxgLsY-nCIF2f66CFGBVuKc2j0DB_04cQ1l-FhDwGObhaZZTrSaBHr-sVJ6gm1fmbTr8CfgLNtEn9M0-jErrEI2TGBte5mbDnS2t4SakMuCU9LQXhnHQvSnveN-0ABS&__tn__=-R. Øvelsene er ofte rettet mot ulike scenarioer i internasjonale operasjoner.

 Videreutdanning 
Etter utdanningen er det mulig å gå videre til høyere militære utdanninger, eller masterløp innen IT ved NTNU eller Universitetet i Oslo.

 Referanser 

 Eksterne lenker 
 Forskning og utviklingsarbeid ved Cyberingeniørskolen
 Studietilbud - Forsvarets høgskole 
 Cyberingeniørskolen på Facebook

Kategori:Cyberforsvaret
Kategori:Forsvarets høgskole
Kategori:Høyskoler i Norge
Kategori:Utdanning i Lillehammer
Kategori:Utdanningsinstitusjoner etablert i 1945